
ДО
ОБЩИНСКИ  СЪВЕТ
БУРГАС


Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 


ОТНОСНО: Отдаване под наем на част от имот - общинска собственост, чрез публичен търг с тайно наддаване

УВАЖАЕМИ ОБЩИНСКИ СЪВЕТНИЦИ,

	Община Бургас е собственик на недвижим имот - публична общинска собственост, представляващ обособено помещение с обща застроена площ 166,60 кв.м – без външни стълби, вътрешен двор и тераси, с предназначение „Предоставяне на бар-кафе услуги“, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас, изградена в поземлен имот (ПИ) с идентификатор 07079.612.181 по КК на гр.Бургас, идентичен с УПИ І в кв.125 по плана на ЦГЧ-гр.Бургас, целият с площ 4180 кв.м, при граници по КК: 07079.612.191, 07079.612.180, 07079.615.154, актуван с Акт №7284/11.01.2013г. за публична общинска собственост.
	Видно от договор за наем, сключен на 11.02.2013г., гореописания общински имот е предоставен временно за възмездно ползване, за срок от 5 (пет) години. 
	Със споразумение, сключено на 06.06.2016г., между Община Бургас и наемателя, договорът за наем е прекратен по взаимно съгласие между страните.
	Към настоящия момент имотът е свободен, не е необходим за нуждите на Общината и не носи приходи на Община Бургас.
	С оглед доброто управление и стопанисване на общинската собственост, същият е необходимо да бъде предложен за отдаване под наем чрез провеждане на публичен търг с тайно наддаване. 
	Началната месечна наемна цена за отдаване под наем на описания по-горе общински самостоятелен обект, се определя съгласно Приложение № 3 за размера на базисните наемни цени за 2016 г. към  Наредбата за определянето и администрирането на местните такси и цени на услугите на територията на Община Бургас, приета от Общински съвет - Бургас с решение по т. 1 (протокол № 44/19.03.2003 год., последно изм. протокол №10/26.04.2016 г., както следва: 154 кв.м. (площ) x 15,00 лв./кв.м. (за обществено хранене с продажба на алкохол) x 1.2 (коефициент за зона) x 1.00 (коефициент за състояние) = 2772,00 лв., без ДДС.
	Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14, ал. 2 от Наредбата за реда за придобиване, управление и разпореждане с общински имоти и вещи, приета от Общинския съвет –Бургас, по т. 1 Протокол №13/28.06.2016г., да вземе следното

РЕШЕНИЕ:

	І. Допълва раздел ІV-ти „Общински нежилищни имоти за отдаване под наем чрез провеждане на публично оповестен търг/конкурс“ от Годишната програма за управление и разпореждане с общинската собственост на Община Бургас за 2016г., приета от Общински съвет - Бургас, с Решение по т. 5 от дневния ред на проведено на 26.01.2016 г. заседание (Протокол №7), със следния имот - обособено помещение с обща застроена площ 166,60 кв.м – без външни стълби, вътрешен двор и тераси, с предназначение „Предоставяне на бар-кафе услуги“, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас,  изградена в поземлен имот (ПИ) с идентификатор 07079.612.181 по КК на гр.Бургас, идентичен с УПИ І в кв.125 по плана на ЦГЧ-гр.Бургас, целият с площ 4180 кв.м, при граници по КК: 07079.612.191, 07079.612.180, 07079.615.154, актуван с Акт №7284/11.01.2013г. за публична общинска собственост.	
	ІІ. Да се отдаде под наем, за срок от 5 /пет/ години, чрез провеждане на публичен търг с тайно наддаване, на недвижим имот - публична общинска собственост, представляващ обособено помещение с обща застроена площ 166,60 кв.м – без външни стълби, вътрешен двор и тераси, с предназначение „Предоставяне на бар-кафе услуги“, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас,  изградена в поземлен имот (ПИ) с идентификатор 07079.612.181 по КК на гр.Бургас, идентичен с УПИ І в кв.125 по плана на ЦГЧ-гр.Бургас, целият с площ 4180 кв.м, при граници по КК: 07079.612.191, 07079.612.180, 07079.615.154, актуван с Акт №7284/11.01.2013г. за публична общинска собственост, с начална тръжна цена 2772 (две хиляди и седемстотин седемдесет и два лева) лева, без ДДС. 
	ІІІ. В договорът за отдаване под наем да се включи клауза: Договорът за наем се прекратява автоматично от датата на издаване на строително разрешение за обект „Проект за реконструкция на обществена сграда, дарена от “ЛУКОЙЛ Нефтохим Бургас” АД“.

Приложения: Копие от акт за общинска собственост - 1 брой, схема за разпределение на обекта - 1 брой.


ДИМИТЪР НИКОЛОВ				
Кмет на Община Бургас

